Raġel fil-periklu tal-mewt wara argument f'residenza f'San Pawl il-Baħar
Imtella' Ġunju 28, 2020 - Aġġornata 28 Ta' Ġunju, 2020 9:25am Raġel Latvjan ta' 24 sena jinsab fil-periklu tal-mewt wara li kien involut f'argument f'residenza privata f'San Pawl il-Baħar. L-inċident seħħ għall-ħabta tal-23:30 tal-bieraħ f'residenza fi Triq il-Ħġejjeġ, f'San Pawl il-Baħar fejn il-pulizija sabu persuna mal-art fir-residenza tagħha. Immedjatament intalbet l-assistenza ta' tim mediku li ħadet lill-vittma l-Isptar Mater Dei. Minn stħarriġ preliminari rriżulta li raġel ta' 31 sena mill-Imġarr, kellu argument mar-raġel Latvjan ta' 24 sena, minn San Pawl il-Baħar. Ir-raġel, li l-identità tiegħu għadha mhix magħrufa, allegatament weġġa' lil vittma, ir-raġel ta' 24 sena, b'oġġett bil-ponta u wara ħarab minn fuq il-post. Iktar tard, il-vittma ġie ċċertifikat li qiegħed isofri minn ġrieħi serji. Bil-każ ġiet infurmata l-Maġistrat tal-Għassa Dr Charmaine Galea li ħatret Inkjesta filwaqt li l-Pulizija għaddejja bit-tfittxijiet għall-aggressuri. L-investigazzjonijiet tal-Pulizija għadhom għaddejjin.